stanford-oval/wikipedia huggingface dataset:
ซีป็อป
ซีป็อปในประเทศไทย

ในประเทศไทย ซีป็อป มักจะมาในรูปแบบของแฟชั่นการแต่งตัวและทรงผมเป็นส่วนใหญ่ และที่ซีป็อปจะโด่งดังมากก็คือเพลงประกอบละครกับภาพยนตร์เป็นส่วนมาก ซึ่งดาราไทยที่ทำทรงผมแบบนักร้องนักแสดงจีน (ในที่นี้รวมไปถึงฮ่องกงกับไต้หวันด้วย) เช่น หนุ่ม ศรราม, โชคชัย เจริญสุข, มอส ปฏิภาณ เป็นต้น ส่วนอิทธิพลทรงผมชายหญิงไทยยุคนั้น ส่วนใหญ่มาจากกัวฟู่เฉิงกับ หลินจื้ออิง เป็นส่วนมาก
ซีเนเวิลด์กลาสโกว์

| ซีเนเวิลด์กลาสโกว์เรนฟรีว์สตรีต |
| --- | --- |
อาคารซีเนเวิลด์เรนฟรูว์สตรีต
th
ชื่อเดิม: ยูจีซีกลาสโกว์เรนฟรีว์สตรีต (2001–2005)
ข้อมูลทั่วไป
สถานะ: เปิดใช้งาน
ประเภท: โรงภาพยนตร์
ที่ตั้ง: กลาสโกว์ สกอตแลนด์
ที่อยู่: เลขที่ 7 ถนนเรนฟรีว์
พิกัด: 55°51′54″N 4°15′19″W﻿ / ﻿55.86489°N 4.25517°W﻿ / 55.86489; -4.25517
เปิดใช้งาน: ค.ศ. 2001 (ในชื่อ ยูจีซี)  ค.ศ. 2005 (ในชื่อ ซีเนเวิลด์)
พิธีเปิด: ค.ศ. 2000
เจ้าของ: ซีเนเวิลด์
ความสูง: 62 เมตร (203 ฟุต)
ข้อมูลทางเทคนิค
โครงสร้าง: โครงเหล็ก
ข้อมูลอื่น
ความจุ: 4,300 ที่นั่ง
เว็บไซต์
www.cineworld.co.uk
ซีเนเวิลด์กลาสโกว์เรนฟรีว์สตรีต (อังกฤษ: Cineworld Glasgow Renfrew Street) เป็นโรงภาพยนตร์ที่ตั้งอยู่บนถนนเรนฟรีว์ ทางตะวันออกเฉียงเหนือของย่านใจกลางเมืองกลาสโกว์ โรงภาพยนตร์แห่งนี้ตั้งอยู่ข้างสถานีขนส่งผู้โดยสารบูคานันและกลาสโกว์รอยัลคอนเสิร์ตฮอลล์ และอยู่ใกล้กับถนนซอจีฮอลล์และหอศิลป์บูคานัน ด้วยความสูง 62 เมตร หรือ 203 ฟุต ทำให้ซีเนเวิลด์กลาสโกว์เป็นโรงภาพยนตร์ที่มีความสูงมากที่สุดในโลก ณ ปัจจุบัน
ใน ค.ศ. 2003 ซีเนเวิลด์กลาสโกว์เป็นโรงภาพยนตร์ที่ขายบัตรได้มากที่สุดในสหราชอาณาจักร โดยมีลูกค้าถึง 1.8 ล้านคนในปีนั้น ซีเนเวิลด์กลาสโกว์มีโรงภาพยนตร์ 18 โรงในจำนวน 6 ชั้น และสามารถรองรับผู้ชมได้มากกว่า 4,300 คน ลักษณะเด่นของโรงภาพยนตร์คือม่านกระจกแก้วขนาดใหญ่ทางฝั่งตะวันออกและบันไดเลื่อนที่วางแนวตัดกันและประดับไฟนีออนสีฟ้าในตอนกลางคืน
ประวัติ

โรงภาพยนตร์ก่อสร้างขึ้นบนพื้นที่เดิมของเดอะกลาสโกว์อะพอลโล (1973–1985) ซึ่งแต่เดิมคือกรีนส์เพลย์เฮาส์ (1927–1973) อะพอลโลปิดตัวลงในเดือนมิถุนายน ค.ศ. 1985 และถูกทำลายในเดือนกันยายน ค.ศ. 1987 โรงภาพยนตร์เปิดให้บริการในชื่อยูจีซี ซีเนมาในเดือนกันยายน ค.ศ. 2001 ต่อมาใน ค.ศ. 2005 โรงภาพยนตร์ได้เข้ามาอยู่ในเครือของซีเนเวิลด์หลังจากที่เจ้าของยูจีซีได้ขายกิจการโรงภาพยนตร์ทั้งหมดในสหราชอาณาจักร กรีนส์เพลย์เฮาส์ซึ่งเป็นโรงภาพยนตร์ดั้งเดิมที่ตั้งอยู่บนพื้นที่นี้ เคยทำสถิติเป็นโรงภาพยนตร์ที่มีจำนวนที่นั่งมากที่สุดในทวีปยุโรป (4,368 ที่นั่ง) และด้วยความสูงมากกว่า 60 เมตร (200 ฟุต) ทำให้กินเนสส์บุ๊คบันทึกว่าซีเนเวิลด์กลาสโกว์เป็นโรงภาพยนตร์ที่มีความสูงมากที่สุดในโลก อย่างไรก็ตาม ในช่วงที่ภาพยนตร์ยังอยู่ระหว่างก่อสร้าง การออกแบบอาคารถูกวิพากย์วิจารณ์อย่างหนักจากสมาคมสถาปนิก โดยตัวอาคารถูกเรียกว่าเป็น "สิวหัวใหญ่แห่งปี" (Carbuncle of the Year) เนื่องด้วยตัวเลือกการออกแบบที่ย่ำแย่และขัดแย้งกับพื้นที่แวดล้อม
ซีเนเวิลด์กลาสโกว์และโรงภาพยนตร์อื่น ๆ ในสหราชอาณาจักรได้ปิดทำการชั่วคราวในช่วงฤดูหนาว ค.ศ. 2020–21 เนื่องด้วยการระบาดทั่วของโควิด-19 โดยมีกำหนดกลับมาเปิดทำการอีกครั้งในเดือนพฤษภาคม ค.ศ. 2021
ระเบียงภาพ

โรงภาพยนตร์เมื่อมองจากถนนเวสต์ไนล์
โรงภาพยนตร์ในยามค่ำคืน
ดูเพิ่ม

รายชื่ออาคารที่สูงที่สุดในกลาสโกว์
แหล่งข้อมูลอื่น

Cineworld Glasgow - Renfrew Street cinema page
Cineworld Cinemas UK, current chain site
Cineworld on Google Maps
เดิมโรงภาพยนตร์เคยอยู่ในเครือยูจีซี แต่ต่อมาได้ย้ายไปอยู่ในเครือซีเนเวิลด์ใน ค.ศ. 2005
ซีแฟ็กซ์

| ซีแฟ็กซ์ |
| --- | --- |
ประเทศแหล่งกำเนิด: สหราชอาณาจักร
ภาษาต้นฉบับ: ภาษาอังกฤษ
การผลิต
บริษัทผู้ผลิต: บีบีซี
ออกอากาศ
เครือข่าย:   บีบีซี ระบบแอนะล็อก (สามารถรับชมได้โดยกดปุ่ม "Text")  บีบีซีทู (ช่วงปิดสถานี) 
ออกอากาศ: 23 กันยายน พ.ศ. 2517 – 23 ตุลาคม พ.ศ. 2555
การแสดงที่เกี่ยวข้อง
Oracle (พ.ศ. 2517-2535) Teletext Ltd. (พ.ศ. 2536-2553)
ภาพการออกอากาศสดของซีแฟ็กซ์ในช่วงสุดท้ายก่อนที่จะยุติการออกอากาศอย่างเป็นทางการ
ซีแฟ็กซ์ (อังกฤษ: Ceefax) เป็นบริการเทเลเท็กซ์อันดับแรกของโลกของบีบีซีก่อนที่จะเปลี่ยนเป็นบีบีซีเรดบัตเทิน (BBC Red Button) ในปัจจุบัน เริ่มออกอากาศครั้งแรกในปี พ.ศ. 2517 และยุติการออกอากาศเมื่อเวลา 23:32:19 น. ของวันที่ 23 ตุลาคม พ.ศ. 2555 ตามเวลาสหราชอาณาจักร พร้อมกับการเปลี่ยนผ่านสู่ระบบดิจิทัลในพื้นที่นอร์เทิร์นไอร์แลนด์
สารบัญ

ผู้รับชมสามารถดูเนื้อหาในแต่ละหน้าได้โดยกดปุ่มหมายเลขหน้าที่ต้องการ โดยได้จัดหมวดหมู่ตามที่มีการปรับปรุงเมื่อ พ.ศ. 2539 ดังนี้
100-199 - ข่าวทั่วไป
200-299 - ข่าวธุรกิจ
300-399 - กีฬา
400-499 - สภาพอากาศและการท่องเที่ยว
500-599 - บันเทิง (รวมถึง 555 - ผลสลากกินแบ่งรัฐบาล และ 570 - นิวส์ราวนด์)
600-699 - ผังรายการโทรทัศน์และวิทยุ
888 - บทบรรยายใต้ภาพ
ซีเอเอซีแอร์ไลน์

ซีเอเอซีแอร์ไลน์ (จีน: 中国民航; พินอิน: Zhōngguó mínháng; อังกฤษ: CAAC Airlines) เป็นสายการบินสัญชาติจีนในอดีต มีฐานะเป็นสายการบินในสังกัดของสำนักงานการบินพลเรือนแห่งประเทศจีน (ซีเอเอซี) และสายการบินพาณิชย์เพียงสายการบินเดียวในประเทศจีนในขณะนั้น ก่อตั้งขึ้นเมื่อวันที่ 17 กรกฎาคม ค.ศ. 1952 โดยใช้ชื่อ "บริษัทการบินประชาชนจีน" (จีน: 中國人民航空公司; พินอิน: Zhōngguó rénmín hángkōnggōngsī; อังกฤษ: People's Aviation Company of China) และถูกผนวกรวมกับซีเอเอซีเมื่อวันที่ 9 มิถุนายน ค.ศ. 1953 ซีเอเอซีแอร์ไลน์ปิดตัวและแยกออกเป็นหกสายการบินใน ค.ศ. 1988 แยกตามภูมิภาคที่ตั้ง ซึ่งต่อมาสายการบินดังกล่าวได้ควบรวมกิจการจนเหลือเพียงสามสายการบินหลักได้แก่แอร์ไชนา (ปักกิ่ง) ไชนาเซาเทิร์นแอร์ไลน์ (กว่างโจว) และไชนาอีสเทิร์นแอร์ไลน์ (เซี่ยงไฮ้)
ซีเอเอซีเริ่มดำเนินเส้นทางบินระหว่างประเทศเป็นครั้งแรกใน ค.ศ. 1962 โดยเริ่มจากกลุ่มประเทศคอมมิวนิสต์ได้แก่สหภาพโซเวียต มองโกเลีย เกาหลีเหนือ ลาว พม่า บังกลาเทศ เวียดนามเหนือ และกัมพูชา และขยายไปยังสหรัฐอเมริกา ออสเตรเลีย และประเทศอื่น ๆ ในทวีปยุโรปและภูมิภาคตะวันออกกลาง ในช่วงกลางทศวรรษ 1980 โดยใช้เครื่องบินโบอิงเป็นหลัก ในขณะที่เส้นทางบินไปยังยุโรปตะวันออกจะใช้เครื่องบินที่ผลิตในสหภาพโซเวียต
เครื่องบินของซีเอเอซีจะมีลำตัวสีขาว มีธงชาติจีนประดับส่วนหาง มีแถบสีน้ำเงินสองแถบขนาบแต่ละข้าง และประดับด้วยตราสัญลักษณ์ของซีเอเอซีและลายมือพู่กันจีนของอดีตประธานคณะมนตรีรัฐกิจโจว เอินไหล
หลังปิดกิจการ

ปักกิ่ง
เฉิงตู
กว่างโจว
เฉิ่นหยาง
เซี่ยงไฮ้
ซีอาน
ท่าอากาศยานหลักของซีเอเอซีแอร์ไลน์และที่ตั้งของสายการบินหกสายที่ก่อตั้งใหม่
 แอร์ไชนา (และไชนาเซาท์เวสต์แอร์ไลน์)
 ไชนาเซาเทิร์นแอร์ไลน์ (และไชนานอร์ทเทิร์นแอร์ไลน์)
 ไชนาอีสเทิร์นแอร์ไลน์ (และไชนานอร์ทเวสต์แอร์ไลน์)
ซีเอเอซีแอร์ไลน์ยุติการดำเนินงานใน ค.ศ. 1988 และแยกออกเป็นหกสายการบินตามที่ตั้งทางภูมิศาสตร์ ได้แก่
แอร์ไชนา (สายการบินประจำชาติในปัจจุบัน) มีฐานที่กรุงปักกิ่งและใช้รหัสสายการบินต่อจากซีเอเอซีแอร์ไลน์
ไชนาเซาท์เวสต์แอร์ไลน์ มีฐานที่นครเฉิงตู ควบรวมกับแอร์ไชนาใน ค.ศ. 2002
ไชนาอีสเทิร์นแอร์ไลน์ มีฐานที่นครเซี่ยงไฮ้
ไชนานอร์ทเวสต์แอร์ไลน์ มีฐานที่นครซีอาน ควบรวมกับไชนาอีสเทิร์นแอร์ไลน์ใน ค.ศ. 2002
ไชนาเซาเทิร์นแอร์ไลน์ มีฐานที่นครกว่างโจว
ไชนานอร์ทเทิร์นแอร์ไลน์ มีฐานที่นครเฉิ่นหยาง ควบรวมกับไชนาเซาเทิร์นแอร์ไลน์ใน ค.ศ. 2003
คลังภาพ

เครื่องบินโบอิง 707 ของซีเอเอซีแอร์ไลน์เหนือเมืองแอนาคอร์เทส รัฐวอชิงตัน สหรัฐอเมริกา ประมาณ ค.ศ. 1980
เครื่องบินโบอิง 747 เอสพีของซีเอเอซีแอร์ไลน์ที่ท่าอากาศยานนานาชาติปารีส-ชาร์ล เดอ โกล ประเทศฝรั่งเศส ค.ศ. 1981
เครื่องบินโบอิง 747-200บีของแอร์ไชนาซึ่งยังคงใช้ลายเดิมของซีเอเอซีแอร์ไลน์ ที่ท่าอากาศยานนานาชาติโอซากะ ประเทศญี่ปุ่น ประมาณ ค.ศ. 1990
ซีเวิร์ต

ซีเวิร์ต (อังกฤษ: sievert, Sv) เป็นหน่วยอนุพัทธ์เอสไอของปริมาณรังสีสมมูล มันจะแสดงถึงผลทางชีวภาพของรังสีตรงข้ามกับลักษณะทางกายภาพซึ่งเป็นลักษณะของปริมาณรังสีดูดซึมโดยวัดเป็นหน่วยเกรย์ ซีเวิร์ตได้ชื่อตามรอล์ฟ ซีเวิร์ต (Rolf Sievert) นักฟิสิกส์การแพทย์ชาวสวีเดนที่อุทิศตนเพื่อศึกษาผลของรังสีที่มีต่อสิ่งมีชีวิต
นิยาม

ปริมาณรังสีสมมูลในเนื้อเยื่อพบโดยการเพิ่มขึ้นของปริมาณรังสีดูดซึมในหน่วยเกรย์โดยปัจจัยคุณภาพไร้มิติ Q ซึ่งขึ้นกับชนิดรังสี และปัจจัยไร้มิติ N ซึ่งขึ้นกับปัจจัยที่เกี่ยวข้องอื่น ๆ ทั้งหมด N ขึ้นอยู่กับส่วนของร่างกายที่ฉายรังสี เวลา และ ปริมาณที่มากกว่าปริมาณที่จะกระจายได้ แม้แต่สปีชีส์ Q และ N ประกอบด้วยค่าปรับเทียบตามชนิดรังสี (WR)  Q เป็นสิ่งเดียวกับผลกระทบเชิงชีววิทยาสัมพันธ์ (RBE) สำหรับชีวิตประกอบด้วยเนื้อเยื่อหลายชนิด  ฟังก์ชันน้ำหนักหรือปริพันธ์จะถูกใช้บ่อยครั้ง (ในปี ค.ศ. 2002 CIPM ตัดสินใจว่าความแตกต่างระหว่าง Q และ N เป็นเหตุให้เกิดความสับสนจำนวนมาก ดังนั้นจึงลบปัจจัย N จากนิยามของปริมาณรังสีดูดซึมในแผ่นพับ SI )
ในเทอมของหน่วยมูลฐานเอสไอ:
แม้ว่าซีเวิร์ตจะมีมิติเดียวกันกับเกรย์ (คือ จูลต่อกิโลกรัม) แต่ก็วัดต่างกันในด้านปริมาณ เพื่อหลีกเลี่ยงความเสี่ยงจากการสับสนระหว่างปริมาณรังสีดูดซึมและปริมาณรังสีสมมูลซึ่งคล้ายกันนั้น เกรย์  จึงแทนด้วย จูลต่อกิโลกรัม สำหรับปริมาณรังสีดูดซึม และ ซีเวิร์ต แทนด้วย จูลต่อกิโลกรัม สำหรับปริมาณรังสีสมมูล สำหรับผลรวมของรังสี (วัดในหน่วยเกรย์) ผลกระทบเชิงชีววิทยา (วัดในหน่วยซีเวิร์ต) สามารถต่างกันไปตามผลของค่าปรับเทียบตามชนิดรังสี WR  การเปลี่ยนแปลงในผลมาจากการแปลงพลังงานเชิงเส้น [LET] ของรูปแบบรังสี สร้างความแตกต่างของผลกระทบเชิงชีววิทยาสัมพันธ์สำหรับแต่ละชนิดรังสี กฎระเบียบของรัฐส่วนมาก กำหนดให้ RBE [Q] สำหรับอิเล็กตรอนและรังสีโฟตอนคือ 1 สำหรับรังสีนิวตรอนเป็น 10 และสำหรับรังสีแอลฟาเป็น 20 มีการถกเถียงกันว่า Q หรือ RBE สำหรับรังสีอัลฟาเป็นการประเมินค่าต่ำกว่าความเป็นจริงเนื่องจากสมมติฐานผิดพลาดในงานเริ่มแรกในคริสต์ทศวรรษ 1950 ที่พัฒนาค่าเหล่านั้น งานเริ่มแรกละเลยองค์ประกอบของรังสีสะท้อนนิวเครียสสำหรับตัวให้แอลฟา
ค่า Q

ค่าปัจจัยคุณภาพ:
โฟตอน ทุกค่าพลังงาน : Q = 1
อิเล็กตรอนและมิวออน ทุกค่าพลังงาน : Q = 1
นิวตรอนs,
พลังงาน < 10 keV : Q = 5
10 keV < พลังงาน < 100 keV : Q = 10
100 keV < พลังงาน < 2 MeV : Q = 20
2 MeV < พลังงาน < 20 MeV : Q = 10
พลังงาน > 20 MeV : Q = 5
โปรตอน พลังงาน > 2 MeV : Q = 5
อนุภาคแอลฟาและนิวเคลียสอะตอมอื่น ๆ : Q = 20
ค่า  N

ค่า N สำหรับอวัยวะและเนื้อเยื่อ:
ต่อมบ่งเพศ: N = 0.08
ไขกระดูก, ลำไส้ใหญ่, ปอด, เต้านม, กระเพาะอาหาร: N = 0.12
กระเพาะปัสสาวะ, สมอง, ต่อมน้ำลาย, ไต, ตับ, กล้ามเนื้อ, หลอดอาหาร, ตับอ่อน, ลำไส้เล็ก, ม้าม, ต่อมไทรอยด์, มดลูก: N = 0.05
ผิวกระดูก, ผิวหนัง: N = 0.01
และในสิ่งมีชีวิต:
ไวรัส, แบคทีเรีย, โพรโทซัว: N ≈ 0.03 - 0.0003
แมลง: N ≈ 0.1 - 0.002
มอลลัสกา: N ≈ 0.06 - 0.006
พืช: N ≈ 2 - 0.02
ปลา: N ≈ 0.75 - 0.03
สัตว์สะเทินน้ำสะเทินบก: N ≈ 0.4 - 0.14
สัตว์เลื้อยคลาน: N ≈ 1 - 0.075
นก: N ≈ 0.6 - 0.15
มนุษย์: N = 1
ซือมู่ หลิว

ซือมู่ หลิว (อังกฤษ: Simu Liu; จีน: 劉思慕; เกิด 19 เมษายน พ.ศ. 2532) เป็นนักแสดง นักเขียน และตัวแสดงเสี่ยงแทนชาวแคนาดาเชื้อสายจีน เขาเป็นที่รู้จักจากการแสดงในบท จอง คิม ในภาพยนตร์ชุดที่ชนะรางวัลเรื่อง Kim's Convenience ทางสถานีโทรทัศน์ซีบีซี เขาได้รับการเสนอชื่อเข้าชิงรางวัล ACTRA Awards และ Canadian Screen Awards จากผลงานเรื่อง Blood and Water เขาจะรับบทซูเปอร์ฮีโรชาง ชี ในจักรวาลภาพยนตร์มาร์เวล โดยเริ่มจากภาพยนตร์เรื่อง 
Shang-Chi and the Legend of the Ten Rings (2021)
ซีโมนคนโรคเรื้อน

Biblical figure
พระเยซูและสาวกที่โต๊ะอาหารในบ้านของซีโมนคนโรคเรื้อน โดยมารีย์ชาวมักดาลาและมารธากำลังบริการนำอาหารมาวาง
ซีโมนคนโรคเรื้อน (อังกฤษ: Simon the Leper; กรีก: Σίμων ὁ λεπρός, Símōn ho leprós) หรือ ซีโมนคนเคยเป็นโรคเรื้อน เป็นบุคคลในคัมภีร์ไบเบิลที่อาศัยอยู่ในเบธานีซึ่งเป็นหมู่บ้านในแคว้นยูเดียบริเวณเนินเขาทางตะวันออกเฉียงใต้ของภูเขามะกอกเทศ ซีโมนถูกกล่าวถึงในพระวรสารนักบุญมัทธิว และพระวรสารนักบุญมาระโก หนังสือทั้งสองเล่าถึงเรื่องที่พระเยซูเสด็จไปเยี่ยมบ้านของซีโมนคนโรคเรื้อนที่เบธานี ระหว่างนั้นก็มีหญิงคนหนึ่งนำน้ำมันหอมราคาแพงมาชโลมพระเศียรของพระเยซู เบธานียังเป็นที่อาศัยของมารีย์, มารธา และลาซารัสด้วย
แหล่งข้อมูลอื่น

Archdiocese of Montpellier
ซีไลฟ์ลอนดอนอควาเรียม

ด้านนอกพิพิธภัณฑ์
ตู้จัดแสดงภายใน
ซีไลฟ์ลอนดอนอควาเรียม หรือ ลอนดอนอควาเรียม (อังกฤษ: Sea Life London Aquarium, London Aquarium) เป็นพิพิธภัณฑ์สัตว์น้ำ ที่ตั้งอยู่ในกรุงลอนดอน ประเทศสหราชอาณาจักร เปิดให้บริการตั้งแต่เดือนมีนาคม ค.ศ. 1997
ซีไลฟ์ลอนดอนอควาเรี่ยม ตั้งอยู่ในอาคารชุดเคาน์ตีฮอลล์ ริมฝั่งแม่น้ำเทมส์ ใกล้กับลอนดอนอาย และหอนาฬิกาบิ๊กเบน สามารถเดินทางไปได้อย่างสะดวกโดยการใช้รถไฟใต้ดิน ขึ้นที่สถานีวอเตอร์ลู แล้วออกทางประตูด้านทิศตะวันออก เมื่อพบกับลอนดอนอายแล้วเลี้ยวซ้ายตามทางเดิน ซีไลฟ์ลอนดอนอควาเรี่ยม จะอยู่ทางด้านซ้ายมือ อัตราค่าเข้าชมคนละ 19 ปอนด์ (950 บาท) ปิดจำหน่ายบัตรเข้าชมในเวลา 17.00 น. วันหยุดสุดสัปดาห์ในเวลา 18.00 น.
ด้านในพิพิธภัณฑ์จะเป็นลิฟต์ลงไปยังชั้นล่าง โดยแบ่งเป็นส่วนจัดแสดงต่าง ๆ ได้แก่
Atlantic Depths เป็นส่วนจัดแสดงพันธุ์ปลาและสัตว์น้ำที่พบในมหาสมุทรแอตแลนติก ได้แก่ ปลาเฮอร์ริ่งแอตแลนติก, ปลากระบอก, ดาวเปราะ, ปลาแพะ
Ray lagoon เป็นส่วนที่แสดงปลากระเบนชนิดต่าง ๆ ที่เชื่อง จนสามารถกินอาหารจากมือผู้เลี้ยงได้ และยังมีปลาชนิดอื่น ๆ เช่น ปลาฉลามขี้เซา, ปลาฉลามเสือดาว, ปลาโรนัน, ปลาตาเดียว
Rock pools เป็นส่วนที่ผู้เข้าชม สามารถหยิบจับสิ่งต่าง ๆ ในตู้เลี้ยงได้ เช่น ปู, เปลือกไข่ของปลาฉลามและปลากระเบน
The Deep เป็นส่วนที่อยู่ตรงกลางของอาคารพิพิธภัณฑ์ เป็นตู้เลี้ยงขนาดใหญ่ที่สุด ซึ่งจัดวางให้คล้ายกับกองหินในท้องทะเล โดยมีโครงกระดูกของปลาฉลามวาฬแสดงอยู่ด้วย ปลาและสัตว์น้ำที่โดดเด่นในส่วนนี้ ได้แก่ ปลาฉลามหัวค้อน, เต่าทะเล และปลากะพงลายห้าแถบ, ปลาขี้ตังเบ็ด และมีอุโมงค์กระจกใต้น้ำ ซึ่งเต็มไปด้วยปลาสวยงามขนาดเล็กต่าง ๆ เช่น ปลาปักเป้าหน้าหมา, ปลาผีเสื้อ, ปลาโนรี
Pacific Shipwreck เป็นส่วนที่มีตู้ขนาดใหญ่เป็นที่ 2 ของที่นี่ ซึ่งมีปลาฉลามขนาดใหญ่ และปลาโรนัน รวมถึงปลากะมง เป็นจุดที่เสมือนเป็นไฮไลต์ของที่นี่
Nemo's Coral Caves เป็นส่วนแสดงถึงความสัมพันธ์กันของระบบชีวภาพในแนวปะการังทั้ง ดอกไม้ทะเลและปลาการ์ตูนชนิดต่าง ๆ ตลอดจนปลาในแนวปะการังชนิดอื่น ๆ เช่น ปลาไหลมอเรย์, ปลาสิงโต และปลางัว
ส่วนจัดแสดงปลาน้ำจืดและความหลากหลายในป่าดิบชื้นแอมะซอน เป็นส่วนจัดแสดงปลาน้ำจืดและสัตว์ตลอดจนพันธุ์พืชที่พบในป่าแอมะซอนและป่าในเขตร้อน เช่น ปลาปิรันยา, เต่าญี่ปุ่น, ปลาก้างพระร่วง, ปลาเรดเทลแคทฟิช และกบลูกศรพิษ
Thames Walk เป็นส่วนจัดแสดงพันธุ์ปลาที่พบในแม่น้ำเทมส์
ซึ่งในแต่ละส่วน สามารถเดินเวียนถึงกันได้ เนื่องจากถูกออกแบบมาในลักษณะของบันไดเวียน โดยเชื่อมด้วยอุโมงค์กระจก
แหล่งข้อมูลอื่น

เว็บไซต์อย่างเป็นทางการ (อังกฤษ)
แผนที่และภาพถ่ายทางอากาศของ ซีไลฟ์ลอนดอนอควาเรียม
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
51°30′07″N 0°07′08″W﻿ / ﻿51.501944°N 0.118889°W﻿ / 51.501944; -0.118889
ซิสก้า

| ซิสก้า |
| --- | --- |
ที่เกิด: กรุงเทพมหานคร ประเทศไทย
แนวเพลง:  ป็อป  ทีนป็อป  ทีป็อป 
ช่วงปี: พ.ศ. 2550–2553
ค่ายเพลง: กามิกาเซ่
อดีตสมาชิก:  มิน  แจม 

เว็บไซต์: ilovekamikaze.com
ซิสก้า (อังกฤษ: Siska) เป็นนักร้องดูโอ้สัญชาติไทย ค่ายกามิกาเซ่ ประกอบด้วยสมาชิกจำนวนสองคนคือ มิน และ แจม คำว่า ซิสก้า มาจากการรวมกันระหว่างคำว่า "ซิสเตอร์" (น้องสาว หรือ พี่สาว) กับ "ค่ะ" (หางเสียงของผู้หญิง) จึงได้แปลได้ว่า "เป็นน้องสาวค่ะ"
ปัจจุบัน ซิสก้าได้หยุดทำงานเพลงชั่วคราว เนื่องจากแจม ขอพักงานเพลงชั่วคราวเพื่อเตรียมสอบเข้ามหาวิทยาลัย แต่ยังคงเป็นศิลปินของกามิกาเซ่อยู่ ส่วนมิน ก็ไปมีผลงานเพลงกับกลุ่ม สวีต ดี (SWEE:D) ในอนาคตทั้งสองอาจกลับมาร่วมงานกันอีก และต่อมาทั้งคู่ได้ถอนตัวจาก กามิกาเซ่ เนื่องจากได้ไปเรียนต่อ
รายชื่อสมาชิก

พัฑฒิดา วงศ์โฆษวรรณ (มิน)
ชลธร ปรัชญารุ่งโรจน์ (แจม)
ผลงานเพลง > โปรเจกต์พิเศษ

| อัลบั้ม | รายละเอียดอัลบั้ม | รายชื่อเพลงที่ร้อง |
| --- | --- | --- |
| 1 | อัลบั้ม ชื่อ: Lips Project  สมาชิก:  Chilli White Choc Siska Waii  ปี: 2550  ประเภท: ซีดี  สังกัด: kamikaze |  ตกหลุมรัก  ถอนสายบัว  เพื่อนใจน้อย  อย่ามากมาย   มีอีกคนไหม  ต่อจากคำว่ารัก  Chatsanova  Special Friend  เปลี่ยนเป็นพี่ชาย  My Space |
| 2  (เฉพาะมิน) | อัลบั้ม ชื่อ: Seven days  สมาชิก:  พรปวีณ์ นีระสิงห์ เขริกา โชติวิจิตร พิมประภา ตั้งประภาพร ชรัฐฐา อิมราพร ปัญญริสา เธียรประสิทธิ์ พัฑฒิดา วงศ์โฆษวรรณ จามิล่า พันธ์พินิจ  ปี: 2552  ประเภท: ซีดี  สังกัด: Kamikaze |  ภาวะโลก Luv  จะมีสักวันที่เป็นของฉันมั้ย  รักแปลว่ารักหรือเปล่า  คนขี้ลืม  ยิ่งใกล้กันยิ่งกลั้นใจ  หยุดฉันที  อย่าเผลอนะ  คนใหม่ของฉัน  รักชัดๆ  ไม่มีวันไหนไม่ใช่วันของเธอ |
| 3  (เฉพาะมิน) | ซิงเกิล ชื่อ: SWEE:D  สมาชิก:  เขริกา โชติวิจิตร พิมประภา ตั้งประภาพร พัฑฒิดา วงศ์โฆษวรรณ  ปี: 2553  ประเภท: ดิจิทัลดาวน์โหลด  สังกัด: กามิกาเซ่ |  ห้าม (Stop it)  ฉากเรียกน้ำตา (Sad Scene)  พลิกล็อกที่หัวใจ (Unexpacted)  ชอบความเหงา (Loneliness)   |
ผลงานเพลง > อัลบั้มพิเศษ

| อัลบั้ม | รายละเอียดอัลบั้ม | รายชื่อเพลงที่ร่วมร้อง |
| --- | --- | --- |
| 1 | อัลบั้ม ชื่อ: Kamikaze  ประเภท: ซีดี  สังกัด: kamikaze |  ขัดใจ |
| 2 | อัลบั้ม ชื่อ: Forward To U  ประเภท: ซีดี  สังกัด: kamikaze |  Forward  รักฉันเรีกยว่าเธอ |
| 3 | อัลบั้ม ชื่อ: Seven days  ประเภท: ซีดี  สังกัด: kamikaze |  เพลงรัก  เพื่อนกัน..ฉันรักเธอ |
| 4 | อัลบั้ม ชื่อ: I Love KamiKaze #2  ประเภท: ซีดี  สังกัด: KamiKaze |  KamiKaze WAVE |
| 5 | อัลบั้ม ชื่อ: I Love KamiKaze #3  ประเภท: ซีดี  สังกัด: KamiKaze |  ห้าม (Stop it)  ฉากเรียกน้ำตา (Sad Scene) |
| 6 | อัลบั้ม ชื่อ: I Love KamiKaze #4  ประเภท: ซีดี  สังกัด: KamiKaze |  พลิกล็อกที่หัวใจ |
| 7 | อัลบั้ม ชื่อ: Kamikaze Comeback (ร่วมกับ ชิลลี่ไวท์ช็อค,พายุ)  ประเภท: ซีดี  สังกัด: KamiKaze |  สัญญา (Promisn) |
ผลงานเพลง > ซิงเกิล

| ซิงเกิล | รายละเอียดซิงเกิล | รายชื่อแทร็ค |
| --- | --- | --- |
| 1 (เฉพาะแจม) | ซิงเกิล ชื่อ: เพลงประกอบภาพยนตร์เรื่อง ม.3 ปี 4 เรารักนาย  ประเภท: 2552  ประเภท: Digital Single  สังกัด: kamikaze |  First Love |
ผลงานการแสดง > มิวสิกวีดีโอ

| ลำดับ | เพลง | สมาชิก |
| --- | --- | --- |
| 1 | MSN ศิลปิน: เฟย์ ฟาง แก้ว |  ซิสก้า |
| 2 | ตามใจปาก ศิลปิน: ขนมจีน |  ซิสก้า |
| 3 | ปากดี ขี้เหงา เอาแต่ใจ ศิลปิน: มีล่า |  ซิสก้า |
| 4 | ผมรักคุณ ศิลปิน: เฟย์ ฟาง แก้ว |  ซิสก้า |
| 5 | หยุดได้ไหม ศิลปิน: เล้าโลม |  มิน |
| 6 | รู้ว่ามีอยู่ก็สายไป  ศิลปิน: พิกเซล |  มิน |
| 7 | เด็กวุ่นวาย  ศิลปิน: โฟร์ มด |  มิน |
| 8 | เลอะเลือน  ศิลปิน: แบล็คแจ็ค |  มิน |
| 9 | ไม่รักเธอ (Love You No more)  ศิลปิน: หวาย |  มิน |
ผลงานการแสดง > ละคร

| ลำดับ | เรื่อง | สมาชิก |
| --- | --- | --- |
| 1 | บัวปริ่มน้ำ |  มิน |
| 2 | ล่องเรือหารัก  |  มิน |
| 3 | บันทึกกรรม   ตอน: เกมกรรม |  แจม |
ผลงานการแสดง > ภาพยนตร์

| ลำดับ | เรื่อง | สมาชิก |
| --- | --- | --- |
| 1 | ม.3 ปี 4 เรารักนาย   รับบท: แจน  นักแสดงร่วม:   ปีอป ศุภสิทธิ์ ชินวินิจกุล   บัว สโรชา ต้นจรารักษ์   คูณ คณิน บัดติยา |  แจม |
ผลงานการแสดง > คอนเสิร์ต

| ชื่อคอนเสิร์ต | วันที่แสดง | สถานที่แสดง | ศิลปิน | หมายเหตุ |  |
| --- | --- | --- | --- | --- | --- |
| One-2-Call Freedom Zheza Zim Presents Kamikaze Live Concert | 16 พฤษภาคม พ.ศ. 2552 | รอยัล พารากอน ฮอลล์ สยามพารากอน | รวมศิลปิน kamikaze |  |  |
| Kamikaze Wave Concert | 26 มิถุนายน พ.ศ. 2553 | อินดอร์สเตเดี้ยม หัวหมาก | รวมศิลปิน kamikaze |  |  |
ผลงานการแสดง > โฆษณา

| ลำดับ | สินค้า | สมาชิก |
| --- | --- | --- |
| 1 | โทรศัพท์มือถือ GNET G101  พรีเซนเตอร์: เซเวนเดส์ |  มิน |
ผลงานการแสดง > งานพิธีกร

| ลำดับ | รายการ | ช่อง | สมาชิก |
| --- | --- | --- | --- |
| 1 | กามิกาเซ่คลับ (ซีซั่นที่ 2)  | 5 |  ซิสก้า |
| 2 | กามิกาเซ่คลับ (ซีซั่นที่ 3)  | 5 |  แจม |
| 3 | ทูไนท์ไลฟ์  | 5 |  แจม |
| 4 | Go Go Guide  | You Channel |  แจม |
| 5 | star club | Acts Channel |  แจม |
เพลงประกอบละคร

อย่ามากมาย ประกอบละครเรื่อง หมวยอินเตอร์ 2551 ทางช่อง 7
แหล่งข้อมูลอื่น

แจม ที่เอกซ์ (ทวิตเตอร์)
มิน ที่เอกซ์ (ทวิตเตอร์)
| ด ค กศิลปินสังกัดกามิกาเซ่ |
| --- | --- |
เกิร์ลกรุ๊ป:  เฟย์ ฟาง แก้ว  ชิลลี่ไวท์ช็อค  สวีต ดี  คิส มี ไฟฟ์ 
ดูโอ:  โฟร์-มด  เนโกะ จัมพ์  นิ้ง-ปิ๊ง  ซิสก้า  แคท-แพท  เอบี ควีน  สปลิท  ไปป์-มาก่อน 
ศิลปินเดี่ยว:  พายุ  ขนมจีน  จามิล่า  หวาย  จินนี่  ธามไท  ฟ้า  แครอล  แต๊งกิ้ว  เจฟ  มิณทร์  กรีน  พาร์ท  เติร์ด  มาร์ค  แองจี้  ซีแนน  ครีมมี่  เฟรชชิบี้  เคเคพี  อัทเทอร์  เกรซซี่ 
ฮิปฮอป:  ทรี.ทู.วัน 
บอยแบนด์:  เค-โอติก  เอกซ์ ไอ เอส  วี.อาร์.พี 
วงดนตรี:  แฟกต์ ยู  สแควร์ เซอร์เคิล 
โปรเจกต์พิเศษ:  ลิปซ์ โปรเจกต์  เซเวนเดส์  ทู ไฮ  มังกีย์ ฮีโร่  เซเวนเดส์ 2  เดโม โพรเจกต์  อริศ(ส)รา  นิวคอร์เมอร์ 
ปกอัลบั้ม Siska ของศิลปินวงซิสก้า ในรูปแบบแผ่นตัด เผื่อแจกตามสถานีวิทยุในการโปรโมทศิลปิน
ซีพี ออลล์

| --- | --- |

ประเภท: บริษัทมหาชน SET:CPALL
อุตสาหกรรม: ร้านสะดวกซื้อ 
ก่อตั้ง: 7 พฤศจิกายน พ.ศ. 2531 (36 ปี)
ผู้ก่อตั้ง: เครือเจริญโภคภัณฑ์ 
สำนักงานใหญ่: เลขที่ 313 อาคาร ซี.พี.ทาวเวอร์ ชั้น 24 ถนนสีลม แขวงสีลม เขตบางรัก กรุงเทพมหานคร
บุคลากรหลัก: สุภกิต เจียรวนนท์ (ประธานกรรมการ)  ก่อศักดิ์ ไชยรัศมีศักดิ์ (ประธานกรรมการบริหารและรองประธานกรรมการ) ศุภชัย เจียรวนนท์ (รองประธานกรรมการ) ยุทธศักดิ์ ภูมิสุรกุล (ประธานเจ้าหน้าที่บริหาร)
ผลิตภัณฑ์: ธุรกิจค้าปลีก
เว็บไซต์: www.cpall.co.th
บริษัท ซีพี ออลล์ จำกัด (มหาชน) (อังกฤษ: C.P. ALL PUBLIC COMPANY LIMITED, ย่อ: CPALL) เดิมชื่อ บริษัท ซี.พี. เซเว่นอีเลฟเว่น จำกัด (มหาชน) (อังกฤษ: C.P. SEVEN ELEVEN PUBLIC COMPANY LIMITED, ย่อ: CP7-11) ก่อตั้งเมื่อปี พ.ศ. 2531 เป็นบริษัทหลักในกลุ่มธุรกิจการตลาดและการจัดจำหน่ายของเครือเจริญโภคภัณฑ์ ประกอบธุรกิจหลัก คือ ธุรกิจค้าปลีกประเภทร้านค้าสะดวกซื้อภายใต้เครื่องหมายการค้า เซเว่น อีเลฟเว่น ในประเทศไทย
ธุรกิจอื่น ๆ เช่น ตัวแทนรับชำระค่าสินค้าและบริการ (บริษัท เคาน์เตอร์เซอร์วิส จำกัด) ธุรกิจผลิตและจำหน่ายอาหารแช่แข็งและเบเกอรี (บริษัท ซี.พี. ค้าปลีกและการตลาด จำกัด) ธุรกิจจำหน่ายและซ่อมแซมอุปกรณ์ค้าปลีก (บริษัท ซีพี รีเทลลิงก์ จำกัด) ธุรกิจให้บริการชำระค่าสินค้าและบริการผ่านบัตรสมาร์ทการ์ด (บริษัท ไทยสมาร์ทคาร์ด จำกัด) ธุรกิจให้บริการด้านระบบสารสนเทศ (บริษัท โกซอฟท์ (ประเทศไทย) จำกัด) ธุรกิจบริการขนส่งและกระจายสินค้า (บริษัท ไดนามิค แมนเนจเม้นท์ จำกัด) ธุรกิจให้บริการด้านการตลาด (บริษัท เอ็ม เอ เอ็ม ฮาร์ท จำกัด) ธุรกิจโรงเรียนอาชีวะศึกษาด้านค้าปลีก (บริษัท ศึกษาภิวัฒน์ จำกัด) และธุรกิจการจัดฝึกอบรมการจัดการสัมมนาทางวิชาการทางธุรกิจ (บริษัท ปัญญธารา จำกัด และบริษัทออลล์ เทรนนิ่ง จำกัด) นอกจากนี้บริษัทยังได้เข้าซื้อกิจการของ บริษัท สยามแม็คโคร จำกัด (มหาชน) ซึ่งเป็นธุรกิจศูนย์จำหน่ายสินค้าแบบชำระเงินสดและบริการตนเอง (Cash and Carry)
ประวัติ

เมื่อปี พ.ศ. 2531 บริษัท ซี.พี. คอนวีเนียนสโตร์ จำกัด ได้รับสิทธิ์การใช้เครื่องหมายการค้าเซเว่น อีเลฟเว่นจาก 7-Eleven, Inc. สหรัฐอเมริกา จึงเริ่มดำเนินธุรกิจร้านสะดวกซื้อเซเว่น อีเลฟเว่น จากนั้นเปลี่ยนชื่อมาเป็นบริษัท ซี.พี. เซเว่นอีเลฟเว่น จำกัด และได้เปิดสาขาแรกที่ซอยพัฒน์พงษ์ ต่อมาปี 2537 จัดตั้งบริษัท เคาน์เตอร์เซอร์วิส จำกัด เพื่อประกอบธุรกิจเป็นตัวแทนรับชำระเงินค่าสินค้าและบริการ ปี 2539 จัดตั้งบริษัท ซี.พี. ค้าปลีกและการตลาด จำกัด เพื่อประกอบธุรกิจผลิตและจำหน่ายอาหารแช่แข็งและเบเกอรี ในปี 2541 จัดตั้ง Lotus Distribution Investment Limited และเมื่อวันที่ 12 มีนาคม 2542 ที่ผ่านมานี้เองที่ได้จดทะเบียนแปรสภาพเป็นบริษัทมหาชนจำกัด ในชื่อ บริษัท ซี.พี. เซเว่นอีเลฟเว่น จำกัด (มหาชน)
ปี พ.ศ. 2545 ได้ร่วมมือกับ บริษัท ปตท. จำกัด (มหาชน) ในการเปิดร้านเซเว่น อีเลฟเว่นในสถานีบริการน้ำมัน ปตท. จนปี 2550 ได้เปลี่ยนชื่อบริษัทมาเป็น บริษัท ซีพี ออลล์ จำกัด (มหาชน) และเปลี่ยนชื่อย่อหลักทรัพย์ในระบบการซื้อขาย จาก CP7-11 มาเป็น CPALL ต่อมาปี 2556 เข้าซื้อกิจการ บริษัท สยามแม็คโคร จำกัด (มหาชน) ซึ่งประกอบธุรกิจศูนย์จำหน่ายสินค้าระบบสมาชิกแบบชำระเงินสดและบริการตนเอง การซื้อกิจการสยามแม็คโครเพื่อใช้เป็นช่องทางนำสินค้าจากประเทศไทยโดยเฉพาะสินค้าจากผู้ผลิตขนาดเล็กและขนาดกลาง (SME) และสินค้าผลิตผลทางการเกษตร อาหารแช่แข็งและอาหารสดของไทย ไปจำหน่ายในประเทศกลุ่มอาเซียน ในวันที่ 30 กันยายน พ.ศ. 2561 บริษัทมีสาขาทั้งสิ้น 10902 สาขา
9 มีนาคม พ.ศ. 2563 กลุ่มซีพีและซีพี ออลล์ ชนะการประมูลเทสโก้ โลตัส ด้วยมูลค่า 3.38 แสนล้านบาท โดยซีพี ออลล์ ถือ 40% กลุ่มซีพีถือ 40%, ซีพี เมอร์แชนไดซิ่ง (บริษัทลูก CPF) ถือ 20% ปัจจุบันได้โอนกิจการทั้งหมดให้สยามแม็คโครซึ่งเป็นบริษัทลูกของ ซีพี ออลล์ เป็นผู้ดูแล และในเดือนพฤษภาคม ซีพี ออลล์ กัมพูชา บริษัทย่อยของซีพี ออลล์ ได้รับสิทธิแฟรนไชส์ในการจัดตั้งและดำเนินการร้าน เซเว่นอีเลฟเว่นในประเทศกัมพูชาเป็นเวลา 30 ปี และคู่สัญญาอาจตกลงต่ออายุสัญญาได้อีก 2 ครั้ง ๆ ละ 20 ปี
ประวัติ > ผู้ถือหุ้นรายใหญ่

ข้อมูลผู้ถือหุ้นรายใหญ่ ณ วันที่ 15 กันยายน 2564
| 0 | 1 | 2 | 3 |
| --- | --- | --- | --- |
| ลำดับที่ | รายชื่อผู้ถือหุ้น | จำนวนหุ้นสามัญ | สัดส่วนการถือหุ้น |
| 1 | บริษัท ซี.พี.เมอร์แชนไดซิ่ง จำกัด | 2,761,481,400 | 30.74% |
| 2 | บริษัท ไทยเอ็นวีดีอาร์ จำกัด | 761,490,913 | 8.48% |
| 3 | SOUTH EAST ASIA UK (TYPE C) NOMINEES LIMITED | 613,072,070 | 6.82% |
| 4 | STATE STREET EUROPE LIMITED | 330,993,841 | 3.68% |
| 5 | สำนักงานประกันสังคม | 266,282,100 | 2.96% |
เซเว่น อีเลฟเว่น > ประเภท

เซเว่น อีเลฟเว่น แบ่งออกเป็น 3 ประเภทตามลักษณะความเป็นเจ้าของ คือ
ร้านสาขาบริษัท เป็นร้านที่บริษัทเป็นเจ้าของและบริหารเองทั้งหมด
ร้าน Store Business Partner (SBP) เป็นร้านที่ทางบริษัทช่วยเหลือในการดำเนินธุรกิจแก่นักลงทุน โดยเลือกจากเซเว่น อีเลฟเว่นของทางบริษัทที่เปิดดำเนินการอยู่แล้ว หรืออาจทำธุรกิจในทำเลของตัวเอง โดยระยะเวลาอนุญาตให้ดำเนินการร้านและผลประโยชน์ตอบแทน ขึ้นอยู่กับประเภทของ SBP
ผู้ประกอบการรับสิทธิ์ช่วงในอาณาเขต (Sub-Area License) เป็นร้านที่บริษัททำสัญญาอนุญาตให้สิทธิ์ช่วงแก่ผู้ประกอบการท้องถิ่น โดยมีกลุ่มตันตรานนท์ ผู้ประกอบการค้าปลีกท้องถิ่นรายใหญ่ของเชียงใหม่ ดูแลพื้นที่เชียงใหม่ แม่ฮ่องสอน ลำพูน, กลุ่มงามทวี ดูแลพื้นที่ภาคใต้ตอนบน เช่น ภูเก็ต กระบี่ ตรัง, กลุ่มศรีสมัย ดูแลบางจังหวัดในภาคใต้ตอนล่าง เช่น ยะลา และกลุ่มยิ่งยง ดูแลการขยายเซเว่น อีเลฟเว่นใน 4 จังหวัดภาคอีสาน ได้แก่ อุบลราชธานี สุรินทร์ ศรีสะเกษ และอำนาจเจริญ กลุ่มเหล่านี้ได้รับสิทธิ์ช่วงรับผิดชอบการเปิดสาขาและบริหารร้าน